У адказе, дасланым з Адміністрацыі прэзідэнта, адзначаецца, што “Рэспубліка Беларусь паслядоўна ідзе па шляху абмежавання выкарыстання смяротнага пакарання. “Разглядаючы смяротнае пакаранне як з’яву выключную, беларускі заканадаўца пашырыў абмежаванне выкарыстання смяротнага пакарання. На гэтае пакаранне не могуць быць асуджаны асобы, якія не дасягнулі 18 гадоў, і жанчыны (раней па артыкулу 23 Крымінальнага кодэкса Рэспублікі Беларусь смяротнае пакаранне не прымянялася толькі да цяжарных жанчын у момант здзяйснення злачынства або вынясення прысуду), а таксама для мужчын, дасягнуўшых 65-гадовага ўзросту да дня вынясення прысуду (уведзены змяненні ў Крымінальны кодэкс з 1 снежня 2001 года), — гаворыцца ў лісце, падпісаным загадчыкам аддзелу па пытаннях грамадзянства і памілавання Кісялёвым А. І.